Australieren er raskmeldt og er rejst med resten af truppen til Bosnien.

Michael Beauchamp kan komme i aktion for AaB mod Modrica, når de danske mestre i morgen spiller returopgør mod Modrica i Champions League. - Michael Beauchamp har trænet godt med de seneste par dage, og hvis trænerne vil, kan de benytte ham. Ud fra en fysioterapeutisk vurdering er det forsvarligt at sende ham i kamp, siger AaB's fysioterapeut Henrik Bøgvad til tv2nord.dk. Beauchamp har endnu ikke spillet nogle kampe for AaB inden han brække en tå. ? Den 27-årige australier har ikke spillet en officiel kamp for AaB endnu, og han kan således få debut i morgen.